tomron87/hebrew-wikipedia-sentences-corpus huggingface dataset:
במהלך השבועות שבאו לאחר מכן, מוקסלי נקלע לסדרת קטעים עם בריאן דניאלסון בנושא ציוות אפשרי ביניהם ואימון דור העתיד של המתאבקים.
ב-16 בפברואר בפרק של התוכנית Dynamite, מוקסלי השיב בכך שהוא אף פעם לא הצליח לנצח את דניאלסון בכל ארגון שבו השניים היו והוא יסכים להצעתו של דניאלסון רק אם הם "ידממו יחדיו" תחילה, רמז לקיום קרב עתידי בין השניים.
שבוע לאחר מכן, לאחר שמוקסלי נחלץ לעזרת דניאלסון מתקיפה בידי 2point0 (ג'ף פארקר ומאט לי) ודניאל גרסיה, דניאלסון הסכים לקיום קרב יחידים ביניהם באירוע Revolution.
+ אישיויות אחרות על המסך תפקיד: שם:צוות השידור באנגליתג'ים רוס (אירוע)טוני שיבאני (מופע מקדים + אירוע)אקסקליבר (מופע מקדים + אירוע)טאז (הוק נגד QT מרשל וקרב סולם)צוות השידור בספרדיתאלכס אבראנטסדאשה גונזלסג'ון קרוזצוות השידור בצרפתיתאלן מיסטרנגלונורברט פיילןצוות השידור בגרמניתגונטר זאפףמייק ריטרכרוזג'סטין רוברטסשופטיםאובריי אדוארדסברייס רמסבורגפול טרנרריק קנוקססטפון סמית'
בקרב הפותח, ליילה הירש התמודדה מול קריס סטטלנדר.
הקרב הסתיים לאחר שללא ידיעתו של השופט, הירש הכתה את סטטלנדר בראשה בעזרת חפץ זר מתחת לזירה ולאחר מכן ביצעה עליה את מהלך המונסולט פרס.
אז, השדרן טוני שיבאני הודיע שיש לו אורח מיוחד.
שיבאני היה בדרכו להציג את קני אומגה, אך במקומו, דון קאליס יצא והצהיר שזהו הולך להיות ערב ענק עבור קבוצת The Elite כאשר הוא אמר שאדם קול יהיה "אלוף חליפי מצוין" עד שאומגה יבצע את חזרתו.
לאחר מכן, הוק התמודד מול QT מרשל.
הוק יצא עם ידו על העליונה לאחר שבזמן ניסיון ביצוע מהלך הדיאמונד קאטר מצד מרשל, הוא הפך זאת למהלך ה-Redrum, שלא הותיר למרשל דבר מלבד להיכנע.
בקרב האחרון של המופע המקדים, House of Black (מלאקאי בלאק, ברודי קינג ובאדי מת'יוס) התמודדו מול Death Triangle (פאק ופנטה אוסקורו) ואריק רדבירד (שלוו לקרב על ידי אלכס אברהאנטס) בקרב שלושה נגד שלושה.
בסיום, רדבירד ניסה לבצע את מהלך הדאבל צ'וקסלאם, אך בלאק בלם זאת והתיז בעיניו חומר שחור, כשלאחר מכן מת'יוס בעט בו עם הברך וקינג ביצע עליו את מהלך הפיילדרייבר, מהלכים שאפשרו לבלאק להצמיד אותו לניצחון.
האירוע עצמו נפתח בקרב בין כריס ג'ריקו לאדי קינגסטון.
כבר בתחילת הקרב, קינגסטון ביצע על ג'ריקו את מהלך ה-half and half סופלקס.
מנגד, ג'ריקו השיב במהלך סופלקס משלו על דופן הזירה.
בחזרה בזירה, ג'ריקו ביצע על יריבו את מהלך ההכנעה שלו, חומות יריחו, שבתגובה הגיע לחבלים על מנת לשבור את המהלך.
בזמן שג'ריקו היה בדרכו לבצע על קינגסטון את מהלך הג'ודאס אפקט, קינגסטון חמק וביצע את מהלך הספינינג באק פיסט ואז את מהלך ההכנעה שלו, ה-Stretch Plum, שגרם לג'ריקו להיכנע.
לאחר הקרב, קינגסטון הושיט את ידו כדי ללחוץ את ידו של ג'ריקו (כשאמר זאת לפני הקרב שיעשה זאת אם ינצח), אך ג'ריקו סירב ועזב את הזירה.
אז, ג'וראסיק אקספרס (ג'ונגל בוי ולוצ'סאורוס) (א) הגנו על אליפות הזוגות של AEW נגד reDRagon (בובי פיש וקייל אוריילי) והיאנג באקס (מאט ג'קסון וניק ג'קסון) (שלוו לקרב על ידי ברנדון קאטלר) בקרב זוגות משולש.
במהלך הקרב, אוריילי הכה את ג'ונגל בוי בעזרת חגורת האליפות.
הצמד reDRagon ביצע על אותו ג'ונגל בוי את המהלך המשולב high-low, אך לוצ'סאורוס היה שם על מנת לבלום את ניסיון ההצמדה שבא לאחר מכן.
היאנג באקס ביצעו על ג'ונגל בוי את מהלך ה-BTE Trigger, אך אוריילי הצליח לעצור בזמן את ניסיון ההצמדה.
בסיום, ג'ונגל בוי ולוצ'סאורוס ביצעו על מאט את מהלך ה-Thoracic Express, כשלאחר מכן ג'ונגל בוי הצמיד את מאט לניצחון לפני שניק הצליח להגיע למתרחש, ניצחון שהקנה להם הגנה מוצלחת על חגורות האליפות.
הקרב הבא היה קרב סולם פני המהפכה אשר קבע את הטוען לכתר הבא לאליפות TNT של AEW ב-16 במרץ בפרק של התוכנית השבועית Dynamite.
המשתתפים בקרב היו כריסטיאן קייג', קית' לי, אורנג' קאסידי, פאוורהאוס הובס, ריקי סטארקס וורדלו.
לקראת סוף הקרב, דנהאוסן הופיע ו"כישף" את סטארקס.
בזמן שכריסטיאן טיפס במעלה הסולם, וורדלו בלם אותו וביצע עליו את מהלך הפאוורבומב.
כשסטארקס עשה את דרכו במעלה הסולם, וורדלו קפץ על סולם ששכב במאונך ובמקביל לחבל הזירה האמצעי ולאחר מכן ביצע על סטארקס את מהלך הפאוורבומב על סולם זה.
לאחר מכן, וורדלו הסיר את הטבעת שהייתה תלויה על וו התלייה וכתוצאה מכך קיבל קרב עתידי על אליפות TNT.
לאחר קרב זה, טוני שיבאני עמד על רמפת הכניסה לאולם עם חוזה בידו, כששיין "סוורב" סטריקלנד ערך את הבכורה שלו ב-AEW וחתם על חוזה בארגון.
בקרב הרביעי, ג'ייד קרגיל (שלוותה לקרב על ידי מארק סטרלינג) הגנה על אליפות TBS נגד טיי קונטי (שלוותה לקרב על ידי אנה ג'יי).
על מנת להתגרות בטוענת לכתר, קארגיל נישקה את קונטי בשפתיה כבר בתחילת הקרב.
מאוחר יותר, קונטי השיבה ונישקה את האלופה ולאחר מכן ביצעה עליה את מהלך ה-DDTay שלא הספיק לה כדי לזכות בתואר.
בסיום, קארגיל ביצעה על קונטי את מהלך ה-Jaded על מנת לשמור על התואר ולהעלות את מאזנה בקרבות יחידים ל-29 ניצחונות ו-0 הפסדים.
אז, CM פאנק התמודד מול MJF בקרב קולר כלבים.
MJF נכנס ראשון לצלילי מוזיקת הכניסה של פאנק, "פולחן האישיות" ופאנק נכנס לקרב עם מוזיקת הכניסה מימיו בארגון ההיאבקות Ring of Honor (ROH), "Miseria Cantare" של להקת AFI.
במהלך הקרב, MJF ליפף את השרשרת המחברת בין השניים מסביב לאגרופו והחל לתקוף את פאנק, שבתגובה החל לדמם.
פאנק היה בדרכו לבצע את מהלך הסיום שלו, ה-Go to Sleep, אבל MJF מנע זאת כשהכניס את אצבעותיו לעיניו של פאנק ובמקום זאת ביצע את מהלך הבריח שלו, "מלח הארץ".
פאנק הצליח לחמוק מכך, כשהכניס אותו למהלך הכנעה משלו, האנקונדה וייס.
MJF שבר את מהלך זה לאחר שאחז בחוזקה בשיערו של פאנק.
MJF ניסה לבצע את מהלך הטומבסטון פיילדרייבר על דופן הזירה, אך פאנק לא אפשר לכך להתבצע, כשביצע את אותו המהלך על MJF.
בחזרה בזירה, MJF ביצע על פאנק את מהלך הסופלקס על נעצים.
MJF סימן לוורדלו להגיע על מנת למסור לו את טבעת היהלום של דינאמייט.
וורדלו חיפש בכיסיו והעמיד פנים שלא מצא את הטבעת, דבר שאפשר לפאנק לבצע על MJF את מהלך ה-GTS.
לבסוף, וורדלו הוציא את הטבעת והניח אותה על מפתן הזירה, צעד שאותת על מעברו לדמות הטובה.
פאנק השתמש בטבעת זו והכה את MJF כדי לנצח בקרב.
בקרב שבא לאחר מכן, ד"ר בריט בייקר (שלוותה לקרב על ידי ג'יימי הייטר ורבל) הגנה על אליפות הנשים של AEW נגד ת'אנדר רוזה.
בייקר הגיעה ביחד עם עיצוב חדש לחגורת אליפות הנשים.
בקרב עצמו, רוזה ביצעה על האלופה את מהלך הטומבסטון פיילדרייבר, אך דעתו של השופט הוסחה על ידי רבל.
הייטר הושיטה לבייקר את חגורת האליפות, כשהיא השתמשה בה על מנת לבצע על רוזה את מהלך הקורב סטומפ, שלא הספיק לה על מנת להשיג את הניצחון בקרב.
בייקר ביצעה על רוזה את מהלך נעילת הלסת שלה, המכונה "Lockjaw", אך רוזה הצליחה לחמוק מכך ולבצע את אותו המהלך על האלופה; בייקר נכנעה, אך דעתו של השופט הוסחה פעם נוספת על ידי רבל.
רוזה השיבה במתן מהלך הספיר לאותה רבל על דופן הזירה, כשלאחר מכן ביצעה על הייטר את מהלך הקלוזליין.
כשרוזה נכנסה בחזרה לזירה, בייקר ביצעה עליה פעם נוספת את מהלך הקורב סטומפ, שהספיק לה הפעם כדי לשמור על התואר.
הבא בתור היה הקרב בין בריאן דניאלסון לג'ון מוקסלי.
השניים דיממו במהלך הקרב, כאשר דניאלסון ביצע על מוקסלי את מהלך הבלי טו באק סופלקס מהחבל העליון.
דניאלסון המשיך וביצע את מהלך ההכנעה שלו, הדרגון סליפר, אך מוקסלי הניח את רגלו על החבל התחתון במטרה למנוע את המשך המהלך.
ברגעי הסיום של הקרב, דניאלסון ביצע את מהלך החניקה המשולשת, כשמוקסלי הפך זאת למהלך הצמדה פשוט, שהיה מוצלח ואפשר לו להשיג את הניצחון בקרב בעוד שדניאלסון היה נמצא במהלך ההכנעה שלו.
לאחר הקרב, דניאלסון זעם על הפסדו ובעט במוקסלי, דבר שהוביל לתיגרה בין השניים.
הם נקטעו על ידי בכיר הנהלת NXT לשעבר, ויליאם ריגל, שערך את הבכורה שלו בארגון והכריח את השניים ללחוץ ידיים.
בקרב הלפני אחרון, דארבי אלין, סמי גווארה וסטינג התמודדו מול The Andrade-Hardy Family Office (אנדרדה אל אידולו, מאט הארדי ואייזיאה קאסידי) בקרב טורנדו שלשות.
במהלך הקרב, גווארה ביצע על קאסידי את מהלך הספאניש פליי מפלטפורמה גבוהה אל תוך מספר שולחנות על רמפת הכניסה לאולם.
סטינג קפץ מהיציע על אנדרדה שהיה שכוב על מספר שולחנות וכתוצאה מכך שבר שלושה מהם.
בסיום, אלין ביצע על הארדי את מהלך ה-Scorpion Death Drop על כיסא ולאחר מכן ביצע את מהלך הסיום שלו, ה-Coffin Drop על מנת להשיג עבור קבוצתו את הניצחון בקרב.
בקרב המרכזי, "האנגמן" אדם פייג' הגן על אליפות העולם של AEW נגד אדם קול.
במהלך הקרב, פייג' ניסה לבצע את מהלך המונסולט, אך קול הפך זאת למהלך סופרקיק משלו.
קול ניסה לבצע פעם נוספת את מהלך הסופרקיק, אך הפעם פייג' חמק מכך וביצע במקום את מהלך ה-Dead Eye.
הצמד reDRagon (בובי פיש וקייל אוריילי) הגיעו והפריעו לטובתו של קול, דבר שאפשר לאחרון לבצע על פייג' את מהלך הפנמה סאנרייס על דופן הזירה.
בחזרה בזירה, הצמד הסיח את דעתו של פייג' שוב, כשהפעם קול הכה את האלוף עם מכה מתחת לחגורה.
לאחר מכן, קול ביצע פעם נוספת את מהלך הפנמה סאנרייס ואז את מהלך הבום, שלא הספיקו לו כדי לזכות בתואר.
מנגד, פייג' ביצע על קול פעם נוספת את מהלך ה-Dead Eye מדופן הזירה אל תוך שולחן.
בסיום, פייג' ביצע על הטוען לכתר את מהלך הסיום שלו, ה-Buckshot Lariat, אך קול הניח את ידו על החבל התחתון.
לאחר מכן, פייג' ביצע על קול את מהלך הבום ואז פעם נוספת את מהלך הסיום שלו כדי לשמור על התואר בהצלחה.
אורנג' קאסידי ספג פציעה בידו במהלך קרב הסולם לאחר שהושלך על ידי קית' לי מחוץ לזירה מעל החבל העליון אל הרמפה המובילה לזירה.
הפוסטר הרשמי של האירוע בכיכובם של מגוון מתאבקים מידע ארגון All Elite Wrestling תאריך 29 בפברואר 2020 עיר שיקגו, אילינוי אולם ווינטרסט ארנה סדרת אירועי שלם וצפה של AEWFull GearRevolutionDouble or Nothing סדרת אירועי RevolutionראשוןRevolution(2020)2021
האירוע נערך ב-29 בפברואר 2020 באולם ווינטרסט ארנה בשיקגו, אילינוי.
בקרב המרכזי, ג'ון מוקסלי ניצח את כריס ג'ריקו וזכה באליפות העולם של AEW.
עוד ברשימת הקרבות, קני אומגה ו"האנגמן" אדם פייג' ניצחו את היאנג באקס (מאט ג'קסון וניק ג'קסון) ושמרו על אליפות הזוגות של AEW, ניילה רוז ניצחה את קריס סטטלנדר ושמרה על אליפות הנשים של AEW, MJF ניצח את קודי, וג'ייק הייגר ניצח את דאסטין רודס בקרב הבכורה של הייגר בארגון.
ב-2 באוגוסט 2019, ארגון ההיאבקות All Elite Wrestling תבע זכויות יוצרים על השם "AEW Revolution" ביחד עם הלוגו שלו ב-21 בנובמבר.
ב-3 בדצמבר, AEW תבע זכויות יוצרים פעם נוספת, הפעם על השם "Join The Revolution" ביחד עם הלוגו ב-6 בדצמבר.
ב-26 בפברואר, מיד לאחר שידור התוכנית השבועית Dynamite, ערוץ הטלוויזיה TNT שידר תוכנית של שעה אשר נקראה Countdown to Revolution.
לתוכנית זו היו 383 אלף צפיות.
לאחר ניצחונו של ג'ון מוקסלי על קני אומגה באירוע Full Gear, הוא הפנה את הקריירה שלו בארגון אל עבר אליפות העולם של AEW.
ב-11 בדצמבר 2019 בתוכנית Dynamite, אלוף העולם של AEW, כריס ג'ריקו, הזמין את מוקסלי להצטרף לקבוצה שלו, The Inner Circle.
הוא אף הציע לו 49% בעלות על הקבוצה, תפקיד סגן נשיא בכיר ומכונית פורד GT עם לוחית רישוי של השם "MOX".
לאחר ששקל את ההצעה שלו במשך מספר שבועות, מוקסלי הסכים להצטרף לקבוצה ב-8 בינואר בתוכנית Dynamite, כשהוריד את הג'קט שלו במטרה ללבוש את חולצת הקבוצה.
לעומת זאת, לאחר מספר דקות של חגיגות בזירה, מוקסלי הודיע שהוא התבדח והוא לא מעוניין להצטרף לקבוצה.
לאחר מכן, הוא הטיח בקבוק שמפניה בראשו של ג'ריקו וביצע עליו את מהלך הסיום שלו, ה-Paradigm Shift, אותו דבר עשה גם לסמי גווארה, הצליח להתחמק מג'ייק הייגר וברח אל אזור הקהל.
שבוע לאחר מכן במסגרת הספיישל Bash at the Beach, מוקסלי ניצח את סמי גווארה כתוצאה מהכנעה והעפיל לקרב נגד פאק אשר קבע את זהות המועמד לאליפות העולם של AEW ב-22 בינואר.
לאחר הקרב נגד גווארה, מוקסלי הותקף על ידי חברי קבוצת The Inner Circle, כשהוא אף ספג פציעה בעינו עקב מכה של ג'ריקו בעזרת חפץ זר מהג'קט של האחרון; כתוצאה מכך, מוקסלי התחרה בשבועות שבאו לאחר מכן עם רטייה על עינו הפצועה.
ב-22 בינואר, מוקסלי ניצח את פאק וכתוצאה מכך הפך לטוען לכתר לאליפות העולם של AEW נגד האלוף, כריס ג'ריקו, באירוע Revolution.
בתחילת הקמת הארגון, קודי לקח את המתאבק MJF תחת חסותו, כשהוא הוביל אותו לקרבות שלו.
באירוע Full Gear, קודי התחרה נגד כריס ג'ריקו בקרב על אליפות העולם של AEW עם התניה שבמידה שקודי יפסיד, הוא לעולם לא יוכל לקבל קרב על אליפות העולם של AEW.
בזמן שג'ריקו ביצע על קודי את מהלך ההכנעה שלו, ה-Liontamer.
כתוצאה מכך, נגזר על קודי גורלו בכך שהוא לא יוכל לאתגר על תואר זה לעולם שוב.
לאחר הקרב, MJF ניחם את קודי, אך הוא ניצל זאת כדי לבגוד בקודי, כשהכה את האחרון בעזרת מכה מתחת לחגורה ועזב את הזירה לקול קריאות בוז מהקהל.
בתוכנית הבאה של Dynamite, MJF קרא לקודי שקרן וסוציופת, ואף טען שאם הוא לא היה עוצר את קודי מלנסות לנצח, הקריירה שלו הייתה נגמרת.
קודי, ששמע את דבריו של MJF, הגיע לזירה כדי להתעמת איתו, אך הותקף על ידי וורדלו, שנחשף כשומר הראש של MJF.
בעוד ש-MJF סירב להתחרות נגד קודי בקרב, קודי דן עם MJF מה הוא המחיר לקבלת קרב זה.
MJF הציב שלושה תנאים כדי לקיים את הקרב באירוע Revolution: הראשון, הוא לא יוכל לגעת ב-MJF עד למועד האירוע; השני, הוא יצטרך להתחרות נגד וורדלו בקרב כלוב; והאחרון, הוא יצטרך לספוג עשר הצלפות חגורה לגבו.
בתגובה, קודי נענה בחיוב לכל תנאיו.
ב-5 בפברואר בתוכנית Dynamite, קודי ספג את עשר ההצלפות כמתוכנן, כולל אחת שהייתה מוורדלו.
לאחר ההצלפות, MJF הכה את קודי בעזרת מכה מתחת לחגורה ובמהרה נסוג לאחור ביחד עם וורדלו.
שבועיים לאחר מכן, קודי ניצח את וורדלו בקרב כלוב הראשון מסוגו בתולדות הארגון, מה שהפך את הקרב בינו לבין MJF לרשמי באירוע Revolution.
לאחר שקודי ביצע את מהלך המונסולט ממעלה הכלוב, התברר שהוא סבל משבר בעצם בבוהן של רגלו הימנית, למרות זאת, הוא הוכשר להתאבק.
בתוכנית הבכורה של Dynamite ב-2 באוקטובר 2019, ג'ייק הייגר ערך את הופעת הבכורה שלו ב-AEW, כשתקף את דאסטין רודס, קודי והיאנג באקס (מאט ג'קסון וניק ג'קסון).
בנוסף, הוא ביצע על דאסטין רודס את מהלך הגאטרנץ' פאוורבומב על שולחן, מה שבסופו של דבר הוביל אותו לציוות עם כריס ג'ריקו, סמי גווארה, סנטנה ואורטיז, שנודעו לאחר מכן בשם The Inner Circle.
ב-30 באוקטובר, הייגר תקף את רודס במגרש החניה ואף הטיח את היד שלו בדלת המכונית.
ב-12 בפברואר 2020, לאחר הניצחון של רודס על גווארה, רודס לעג להייגר על כך שהוא "כישלון" גם בענף ההיאבקות המקצועית וגם בענף האמנויות הלחימה המשולבות, ואיתגר את הייגר לקרב יחידים באירוע Revolution.
אתגר שאליו האחרון נענה בחיוב, מה שסימל את קרב הבכורה שלו בארגון.
ב-19 בפברואר בתוכנית Dynamite, היאנג באקס (מאט וניק ג'קסון) ניצחו בקרב באטל רויאל בן 10 זוגות אשר קבע את הטוענים לכתר לאליפות הזוגות של AEW באירוע Revolution.
באותה התוכנית, אלופי הזוגות, קני אומגה ואדם פייג' הגנו בהצלחה על חגורות אליפות הזוגות נגד הלוצ'ה בראדרס (פנטגון ג'וניור וריי פיניקס).
ב-29 בינואר בתוכנית Dynamite, דארבי אלין הצטוות לשורות פרייבט פארטי (אייזיאה קאסידי ומארק קוון) בהפסדם בקרב שלושה נגד שלושה ל-Inner Circle (כריס ג'ריקו, סנטנה ואורטיז).
לאחר הקרב, חברי קבוצת The Inner Circle תקפו את פרייבט פארטי ואת אלין.
סמי גווארה לקח את הסקייטבורד של אלין והטיח בעזרתו את גרונו ברצפת הזירה.
אלין שב לזירה ב-19 בפברואר, כשהוא שם לעצמו למטרה לנקום בגווארה, כשהאחרון ביחד עם חברי קבוצתו הכו את ג'ון מוקסלי ודאסטין רודס.
ב-24 בפברואר, במהלך הסרטון "Road to Kansas City" בערוץ היוטיוב של AEW, קרב בין גווארה לאלין נקבע לאירוע Revolution.
ב-12 בפברואר בתוכנית Dynamite, ניילה רוז ניצחה את ריהו והפכה לאלופת הנשים של AEW.
שבוע לאחר מכן, קריס סטטלנדר קטעה את רוז במהלך הראיון שלה ואף הצביעה אל עבר חגורת האליפות של רוז.
ב-24 בפברואר, הנהלת AEW הודיעה שרוז תגן בפעם הראשונה על התואר נגד סטטלנדר באירוע Revolution.
במהלך הקרב של פאק נגד טרנט ב-6 בנובמבר 2019 בתוכנית Dynamite, צ'אק טיילור הסיח את דעתו של השופט בזמן שאורנג' קאסידי הגיע לזירה ותקף את פאק בעזרת סדרת בעיטות.
פאק הגיב בעזרת בעיטה לראשו של קאסידי.
ב-17 בדצמבר בתוכנית Dark, קאסידי הצטוות לשורות בסט פרנדס (טיילור וטרנט) בהפסדם לפאק ו-The Hybrid 2 (אנחליקו וג'ק אוואנס).
קאסידי שוב ביצע על פאק סדרת בעיטות ובזמן שפאק ניסה להגיב פעם נוספת בעזרת בעיטה לראשו של קאסידי, האחרון התחמק מכך וביצע עליו את מהלך הטורנדו DDT.
ב-26 בפברואר 2020 בתוכנית Dynamite, קאסידי התערב בריאיון לאחר ההפסד של פאק לקני אומגה בקרב איירון מן, מה שהוביל לכך שפאק תקף את קאסידי.
מאוחר יותר באותה התוכנית, נקבע קרב בין השניים לאירוע Revolution, מה שסימל את קרב היחידים הראשון של קאסידי בארגון.
ב-8 בינואר בתוכנית Dynamite, לאחר שכריסטופר דניאלס הפסיד לסמי גווארה, הדארק אורדר הגיעו במטרה לגייס אליהם את דניאלס.
איוול אונו אמר לדניאלס "להפסיק להפסיד ולהתחיל לנצח" בזמן שהציע לו את המסכה המאפיינת את קבוצת הדארק אורדר.
מנגד, דניאלס סירב להצעה ומצא את עצמו מוכה על ידי סטו גרייסון, אלכס ריינולדס וג'ון סילבר.
ב-26 בפברואר בתוכנית Dynamite, קרב בין הדארק אורדר (איוול אונו וסטו גרייסון) ל-SoCal Uncensored (פרנקי קאזריאן וסקורפיו סקיי) נקבע לאירוע Revolution.
+ אישיויות אחרות על המסך תפקיד: שם:צוות השידור באנגליתג'ים רוס (אירוע)טוני שיבאני (אירוע)אקסקליבר (מופע מקדים + אירוע)טאז (מופע מקדים)צוות השידור בספרדיתאלכס אבראנטסדאשה גונזלסווילי אורבינהצוות השידור בגרמניתגונטר זאפףמייק ריטרכרוזג'סטין רוברטסשופטיםאובריי אדוארדסברייס רמסבורגפול טרנרריק קנוקסמראייניםלקסי נאירטוני שיבאני
קרב אחד בודד התקיים במהלך המופע המקדים אשר נודע בשם "The Buy In" ובו הדארק אורדר (איוול אונו וסטו גרייסון, שלוו לקרב על ידי אלכס ריינולדס, ג'ון סילבר ועוד מספר אנשים עם מסיכות) התחרו נגד SoCal Uncensored (פרנקי קאזריאן וסקורפיו סקיי).
בסיום, גרייסון הצמיד את סקיי לניצחון לאחר שהוא ואונו ביצעו על סקיי מהלך סיום משותף.
לאחר הקרב, קולט קבנה, שערך את הופעת הבכורה שלו בארגון, הגיע לזירה כדי לתקוף את הדארק אורדר, אך במהרה הוא נהדף מהזירה על ידם.
זמן קצר לאחר מכן, חבר קבוצת SCU, כריסטופר דניאלס, הגיע עטוף בגלימה ונחלץ לעזרת חבריו כדי לנקות את הזירה מחברי קבוצת הדארק אורדר.
האירוע עצמו נפתח בקרב יחידים בין דאסטין רודס לג'ייק הייגר, שערך את קרב הבכורה שלו בארגון.
בסיום, הייגר הכה את רודס בעזרת מכה מתחת לחגורה בזמן שדעתה של השופטת, אובריי אדוארדס, הוסחה.
לאחר מכן, הייגר ביצע על רודס את מהלך ההכנעה שלו, ה-Standing Arm Triangle, שלא הותיר לרודס שום דבר מלבד להיכנע.
בקרב השני, דארבי אלין התחרה נגד סמי גווארה.
סיום הקרב התנהל כך שגווארה הסיר את המגן שמגן על פינת הזירה ותכנן להטיח את אלין בפינה החשופה, אלין התחמק מכך והטיח את פניו של גווארה בפינה זו.
הוא טיפס אל החבל העליון וביצע על גווארה את מהלך ה-Coffin Drop, שהספיק לו כדי להשיג את הניצחון בקרב.
אז, קני אומגה ואדם פייג' הגנו על אליפות הזוגות של AEW נגד היאנג באקס (מאט ג'קסון וניק ג'קסון).
לאחר קרב דו צדדי, פייג' ביצע על ניק את מהלך ה-Buckshot Lariat מחוץ לזירה, שהספיק לו כדי להשבית אותו.
לאחר מכן, הוא ביצע את אותו המהלך על מאט, מהלך שהספיק לו ולאומגה כדי לנצח בקרב ולשמור על חגורות האליפות בהצלחה.
בקרב שבא לאחר מכן, ניילה רוז הגנה על אליפות הנשים של AEW נגד קריס סטטלנדר.
בסיום, רוז ביצעה על סטטלנדר את מהלך הפאוורבומב מהחבל העליון ולאחר מכן הצמידה אותה לניצחון, שהקנה לה הגנה מוצלחת על התואר.
בקרב הבא, קודי (שלווה לקרב על ידי ארן אנדרסון וברנדי רודס) התחרה נגד MJF (שלווה לקרב על ידי וורדלו).
במהלך הקרב, קודי ביצע על MJF את מהלך ה-Disaster Kick, שגרם ל-MJF לדמם מראשו.
בסופו של דבר, קודי ביצע על MJF שני מהלכי קרוס רודס והוא התכונן לביצוע המהלך בפעם השלישית.
לעומת זאת, MJF הכה במפתיע את קודי בעזרת טבעת היהלום של דינאמייט, מה שהספיק לו כדי להצמיד אותו לניצחון.
בקרב הלפני האחרון, אורנג' קאסידי (שלווה לקרב על ידי צ'אק טיילור וטרנט) התחרה נגד פאק.
סיום הקרב התנהל כך שהלוצ'ה בראדרס (פנטגון ג'וניור וריי פיניקס) הגיעו למתחם הזירה כדי לתקוף את טיילור וטרנט, מה שגרם לדעתו של קאסידי להיות מוסחת.
פאק ניצל זאת כדי לבצע עליו את מהלך ההכנעה שלו, הברוטלייזר, שגרם לקאסידי להיכנע וכתוצאה מכך להעניק לפאק את הניצחון בקרב.
בקרב המרכזי, כריס ג'ריקו (שלווה לקרב על ידי סנטנה ואורטיז) הגן על אליפות העולם של AEW נגד ג'ון מוקסלי.
לאחר מספר התערבויות של סנטנה אורטיז וחבר קבוצת Inner Circle, ג'ייק הייגר, השופטת אובריי אדוארדס הרחיקה את שלושתם מהזירה.
לעומת זאת, כשדעתה של השופטת הוסחה, חבר אחר בקבוצה, סמי גווארה, הגיע והכה את מוקסלי בראשו בעזרת חגורת האליפות.
לאחר מכן, ג'ריקו הצמיד את מוקסלי, אך האחרון הצליח לצאת בזמן מניסיון ההצמדה.
בסיום, ג'ריקו ניסה לבצע על מוקסלי את מהלך ה-Judas Effect, אך האחרון חמק מכן וביצע עליו את מהלך הסיום שלו, ה-Paradigm Shift.
לאחר מכן, מוקסלי הסיר את הרטייה שעל עינו הימנית וביצע פעם נוספת את מהלך הסיום שלו, שהספיק לו כדי להצמיד את ג'ריקו לניצחון, שהקנה לו זכייה באליפות העולם של AEW.
לאחר הקרב, מוקסלי הודה לקהל שתמך בו לאורך הדרך והצהיר שהוא מתכוון להיות אלוף שיתחרה מול כל אחד שיאתגר אותו.
ברנט ברוקהאוס מה-CBS Sports העניק לקרב המרכזי ציון "+B", ואמר שרגע הזכייה של מוקסלי באליפות העולם של AEW היה "רגע אייקוני".
לקרב על אליפות הזוגות העניק ציון של "+A", ואף אמר שזה הוא "הקרב הטוב ביותר בהיסטוריה הקצרה של AEW".
לקרב היחידים בין פאק לאורנג' קאסידי ובין MJF לקודי העניק ציון זהה של "+B".
לעומת זאת, לקרב על אליפות הנשים של AEW העניק את הציון הנמוך באירוע, "D".
בנוסף לכך, לקרב בין הייגר לדאסטין רודס העניק ציון של "+C".
העיתונאי של Wrestling Observer Newsletter, דייב מלצר, העניק לקרב על אליפות הזוגות של AEW ציון של 6 כוכבים, שזה הוא הקרב השני של AEW שמקבל ציון שהוא מעל שיטת הדירוג המתקבלת של 5 כוכבים.
ב-4 במרץ בתוכנית Dynamite, ג'ון מוקסלי ודארבי אלין התחרו נגד כריס ג'ריקו וסמי גווארה.
לעומת זאת, חברי קבוצת The Inner Circle תקפו את מוקסלי לפני הקרב, מה שהפך את הקרב לקרב האנדיקאפ 2 נגד 1, שבו ג'ריקו וגווארה ניצחו.
פאק ניצח את צ'אק טיילור, כשלאחר הקרב הלוצ'ה בראדרס תקפו איתו את טיילור, טרנט ואורנג' קאסידי.
לאחר מכן, פאק הצהיר שהם הקימו קבוצה חדשה בשם "Death Triangle".
קודי הסביר על הפסדו ל-MJF, אך הוא נקטע על ידי ג'ייק רוברטס, שהצהיר שיש ברשותו לקוח ש"יקטול" את קודי ויביא את "הצד האפל" ל-AEW.
SoCal Uncensored ביחד עם קולט קבנה ניצחו את הדארק אורדר.
Revolution הוא אלבום האולפן המשותף הראשון של המפיק המוזיקלי הישראלי הנרי והזמרת ניקה.
האלבום יצא לאור בסוף שנת 2006, על ידי חברת התקליטים הנרי מיוזיק פרודקשנס.
האלבום כלל את להיטי המועדונים "Naked in the Wind" ו-"See Me Now" שזכו להשמעות רבות בפלטפורמות הסטרימינג השונות.
באלבום נכללה גרסה מחודשת לשירה של ריטה "בגידה".
ב-2009 הוציאה ניקה כזמרת סולנית סינגל ראשון בשם "משהו אחר", את שכתב, הלחין ועיבד הנרי, אך הפעם לא הוצגו השניים כהרכב.
לאחר יציאתו של Revolution חדלו הנרי וניקה להוציא אלבום משותף נוסף, אך הוציאו יחד סינגלים ושירים נוספים במהלך הקריירה שלהם.
Reverie הוא אלבום האולפן השני של הזמר-יוצר האמריקאי, בן פלאט, שיצא, על ידי חברת התקליטים אטלנטיק רקורדס, ב-13 באוגוסט 2021. כחלק מהאלבום, יצאו שני סינגלים: "Imagine" ו-"Happy to Be Sad", שיצא ב-23 באפריל 2021 וב-16 ביולי 2021 בהתאמה.
אזורתאריךפורמטחברת תקליטיםהערותכלל העולם 13 באוגוסט 2021תקליטור, הורדה דיגיטלית, הזרמת מוזיקהאטלנטיק רקורדס
Revamped הוא אלבום הרמיקס הראשון של דמי לובאטו.
הוא יצא לאור ב-15 בספטמבר 2023 בהוצאת איילנד רקורדס.
הוא כולל עשר גרסאות חוזרות של שירים מאלבומיה הקודמים.
בינואר 2022 ערכה לובאטו "הלוויה" למוזיקת הפופ שלה לקראת יציאת אלבום האולפן השמיני שלה Holy Fvck באוגוסט אותה שנה.
האלבום, שאימץ סאונד רוק כבד יותר שחרג מצליל הפופ של מהדורות קודמות של לובאטו, קודם על ידי "Holy Fvck Tour".
רשימת הסט כללה כמה גרסאות רוק לשירי הפופ הישנים שלה, כולל "Heart Attack", "Cool for the Summer" ו-"Sorry Not Sorry".
עם הלהקה שלהם, לובאטו הדמיינו מחדש את שירי הפופ שלהם כ"חובבי רוק", כולל עיבודים חדשים שנוצרו למופע הרוק החי שהם הכינו: "המעריצים אהבו את זה", אמרה הזמרת בראיון למגזין רולינג סטון.
"כשחזרתי הביתה מסיבוב ההופעות, הייתי כמו, 'למה אני פשוט לא מקליטה את הגרסאות האלה ואשחרר אותן?'".
בזמן הכנת האלבום, לובאטו אומרה שהם דאגו שהרצועות לא יאבדו את "מהותם ומכירותם".
לאחר מכן הם הוסיפו, "שיניתי מעט את המנגינה במקומות מסוימים ואז מנסה להכות צלילים גבוהים יותר מהמקוריים."
Revamped הוכרזה על ידי לובאטו בחשבונות המדיה החברתית שלה ב-14 ביולי 2023, במקביל ליציאת הסינגל השלישי "Sorry Not Sorry", בהשתתפות המוזיקאי הבריטי-אמריקאי סלאש.
הכרזת האלבום קודמה על ידי יציאתו של טריילר אלבום באותו היום, כאשר קטע מהסינגלים שימש כמוזיקת רקע לסדרת קליפים של לובאטו בצילום תמונות.
בדיון על האלבום והסינגל החדש, אמרה לובאטו: "סלאש הוא אמן איקוני שהייתי מעריצה שלו במשך שנים, זה כבוד מוחלט לקבל אגדה כזו כמוהו בגרסת הרוק של 'Sorry Not Sorry'".
"עם 'Revamped'," היא הוסיפה, "רציתי לתת כבוד לשירים שהדהדו הכי הרבה בקרב המעריצים ומילאו תפקיד גדול בקריירה שלי בכך שהפיח בהם חיים חדשים ומרגשים."
לאחר יציאתם של ארבעת הסינגלים הדיגיטליים של האלבום, לובאטו החלה להקניט את הרצועות שיהיו חלק מרשימת הרצועות ברשתות החברתיות שלה ובאמצעות דואר אלקטרוני.
הראשון שהוכרז שאינו סינגל היה "Neon Lights", ב-17 באוגוסט, הכולל את ההרכב The Maine.
בהודעה לעיתונות על השיר אמרה הזמרת: "אני נרגשת לשתף אתכם בטריילר לרצועה הבאה שנחשף מהאלבום הקרוב שלי, כל כך נרגשת לעשות את השיר הזה עם The Maine." הסינגל השני נחשף כהרצועה "Don't Forget", ב-22 באוגוסט, בהיותו הרצועה העשירית של האלבום הקרוב.
למחרת, היא הוציאה קטע מורחב של הרמיקס.
השיר הבא שאישרה לובאטו הוא "La La Land", ו-"Give Your Heart a Break" (בהשתתפות ברט מקראקן מ"דה יוזד"), האחרון שהוכרז בעבר על ידי מגזין רולינג סטון.
שני השירים האחרונים שהוכרזו על ידי לובאטו היו "Skyscraper" ו-"Tell Me You Love Me".
ב-12 בספטמבר, הופיעה לובאטו בטקס פרסי הווידאו קליפים של MTV לשנת 2023 בו ביצעה שילוב של הרמיקסים של "Heart Attack", "Sorry Not Sorry" ו-"Cool for the Summer".
Revamped שמר על רוב המילים המקוריות של הגרסאות המקוריות של השירים של לובאטו, למעט כמה חריגים; "אל תספר לאמא שלך" במקהלה המקדימה של "Cool for the Summer" הוחלף ב"לכי תספרי לאמא שלך." בנוסף, לפני השיר "No, you ain't nobody' to you got".
מישהו" ב"Tell Me You Love Me", לובאטו אומרת "הם אומרים." כשדיבר על זה, לובאטו אמרה "אני מתערבת קצת כי אני לא רוצה את הקונוטציה השלילית הזו של 'אתה רק מישהו אם אתה עם מישהו' וזה משהו שתמיד הציק לי בשיר בזמן שביצעתי אותו על הכביש."
שלושה סינגלים דיגיטליים קדמו ל-Revamped.
לובאטו הוציאה את הראשון, "Heart Attack (Rock Version)", ב-24 במרץ 2023, לציון 10 שנים לשיר.
הוא מורכב מ"קצב תופים כבד וגיטרה חשמלית", ו"תופים בסגנון פאנק וקו בסיס גס".
הסינגל השני, "Cool for the Summer (Rock Version)", יצא לאור ב-25 במאי של אותה שנה, הוכרז באמצעות מדיה חברתית ב-18 במאי.
עם יציאת השיר, סטאר בוונבנק כתב במגזין בילבורד שגרסת הרוק "מחליפה את הסינת'ים הפופיים של המקור ומכשירי ה-uptempo לסאונד אפל יותר מגובה בגיטרות חשמליות והגשת שירים קודרת יותר מ-Lovato".
הסינגל השלישי והאחרון, "Sorry Not Sorry (Rock Version)", שהציג סולו גיטרה של המוזיקאי הבריטי-אמריקאי סלאש, יצא לאר ב-14 ביולי.
הגרסה המחודשת של השיר מציע "שירה חדשה וחזקה" והפקה חדשה מבית וורן "אוק" פלדר, קית' "טן 4" סורלס, ואלכס ניספורו.
הסינגל הרביעי, "Confident (Rock Version)", יצא לאור ב-18 באוגוסט.
השיר הוכרז כחלק מרשימת הרצועות שלושה ימים לפני יציאתו.
מבקרי מגזין "פורבס", אמרו שהקלטה מחדש של שיריה כ"המנוני רוק" היא "מהלך עסקי מבריק", והצהיר כי "ההחלטה של לובאטו מציגה את הרבגוניות האמנותית שלה ומדגימה את נכונותה להתפתח כאמנית." מבקר מגזין "Vulture" ג'ייסון פ.
פרנק אמר שההקלטה מחדש של השירים שלה נובעת מההשפעה ה"בלתי ניתנת למדידה" של הזמרת טיילור סוויפט.
כל הרצועות נקראות "Rock Version".
+ תאריכי יציאות לאור ופורמטים עבור Revampedאזורתאריך יציאהפורמטחברת תקליטיםמקורכלל העולם15 בספטמבר 2023הזרמת מוזיקה • תקליטור • תקליטאיילנד
"Revolution 909" הוא שיר אינסטרומנטלי מתוך אלבום הבכורה של צמד המוזיקה האלקטרונית הצרפתי דאפט פאנק, Homework מ-1997. השיר יצא לאור על ידי וירג'ין רקורדס כסינגל החמישי והאחרון מהאלבום בפברואר 1998. הקליפ לשיר בוים על ידי רומן קופולה.
הפתיח של "Revolution 909" אמור להיות השתקפות של ממשלת צרפת ועמדותה נגד מסיבות רייב.
כשנשאל על המניעים של העמדה, אמר בנגלטר: אני לא חושב שזו המוזיקה שהם מחפשים, זה המסיבות...
הם מעמידים פנים שזה סמים, אבל אני לא חושב שזה הדבר היחיד.
יש סמים בכל מקום, אבל כנראה שלא הייתה להם בעיה אם אותו דבר היה קורה בקונצרט רוק, כי זה מה שהם מבינים.
הם לא מבינים את המוזיקה הזאת, שהיא באמת אלימה וחוזרת על עצמה, שהיא האוס.
הקליפ הנלווה לשיר מראה רייב המתרחש בסמטה.
שוטרים מגיעים פתאום לפזר את המסיבה.
בזמן שכמה אנשים נעצרים, צעירה שנראית לכודה מבחינה בכתם על חולצתו של שוטר.
זה מעורר פלאשבק שמתחיל בזרע עגבנייה שנשתל, ואז נובט, ואז נקצר ואז נארז.
החבילות מועברות בסופו של דבר למכולת, שם גברת בוחרת את העגבניות לקחת איתה הביתה.
בזמן שהיא מכינה רוטב עגבניות, כתוביות מדריכות במדויק את הצופה על המתכון להכנת הרוטב לספגטי.
הגברת מניחה את הארוחה המוכנה במכל טאפרוור.
הקצין מתחילת הסרטון נראה עם הארוחה בניידת שלו.
הוא מטפטף את רוטב העגבניות על חולצתו תוך כדי אכילתו ויוצר את הכתם.
זה מביא את הפלאשבק לתחילת הסרטון.
כאשר השוטר מביט בחולצתו המוכתמת ודעתו מוסחת, הצעירה זוכה בהזדמנות להימלט.
מישהו מופיע על במה למעלה ומושך אותה למקום מבטחים.
הקליפ מופיע ב-D.A.F.T., אוסף קליפים מ-Homework.
הוא זמין גם במהדורה מוגבלת של Musique Vol.
1 1993–2005. פרשנות האודיו של רומן קופולה ל-"Revolution 909" ב-D.A.F.T מזכירה חברים שלו שראו את הסרטון והבחינו באדם הדומה לתומא בנגלטר.
הוא לא אישר אם זה בנגלטר או לא.
קופולה מכנה את הסרטון גם "סרטון העגבניות".
הוא הצהיר שהוא השתמש בהגדרת העגבניות כי תמיד רצה להפיק סרטון הדרכה.
"Return to Innocence" הוא שיר של הפרויקט המוזיקלי הגרמני אניגמה, שיצא לאור ב-4 בינואר 1994 בהוצאת חברת התקליטים וירג'ין רקורדס כסינגל המוביל מתוך האלבום השני של אניגמה, (1993).
הוא הגיע למקום הראשון בלמעלה מעשר מדינות, הגיע למקום השלישי במצעד הסינגלים הבריטי ונכנס לחמישייה הפותחת במספר מדינות אחרות.
"Return to Innocence" היה הלהיט הגדול ביותר של הפרויקט בארצות הברית; הוא הגיע למקום השני במצעד רצועות הרוק המודרניות ולמקום הרביעי במצעד הבילבורד הוט 100. הבמאי האנגלי ג'וליאן טמפל ביים את הווידאו קליפ הנלווה שלו, שזכה לשידורים תכופים בערוצי המוזיקה האירופיים.
השירה וקטע הדיבור בשיר בשפה האנגלית בוצעו על ידי אנג'ל אקס (אנדראס הארד), בשילוב קטע קצר שבוצע על ידי הזמרת הגרמנייה סנדרה (), בעוד הפזמון מבוצע בסגנון אמיס () וחוזר על עצמו, כולל בפתיחה של השיר.
דיפאנג ואיגאי דואנה, היו בתוכנית חילופי תרבות בפריז ב-1988 כאשר הביצוע שלהם לשיר הוקלט בבית תרבויות העולם והופץ מאוחר יותר על גבי תקליטור.
המפיק של אניגמה, מיכאל קרצו, השיג מאוחר יותר את התקליטור ודגם מתוכו קטעים.
בנוסף, קצב התוף של השיר נדגם מ-"When the Levee Breaks" של לד זפלין, שנוגן על ידי ג'ון בונהם.
ב-"Return to Innocence" נעשו מספר שימושים בפרסומות משנות ה-90, כולל כאלה של קולנוע וטלוויזיה.
בסתיו 1994, השיר הושמע בפרק של תוכנית הטלוויזיה האמריקאית "אלה הם חיי".
ב-1995, בהמשך לכך, שימש "Return to Innocence" כנושא הסיום בסרט הלייב אקשן של דיסני, Man of the House, כמו גם בפתיחה ובסגירה של פרק מ-The Outer Limits.
בשנת 1996, זכה השיר לפופולריות נוספת כאשר נעשה בו שימוש בפרסומת בטלוויזיה לקידום אולימפיאדת אטלנטה.
בשנת 1998, קרצו נתבע על ידי המוזיקאים הטאיוואנים דיפאנג ואיגאי דואנה, בטענה שהקולות שלהם משמשים ב-"Return to Innocence", בצורה לא חוקית וללא מתן קרדיט.
התיק הוכרע מחוץ לכותלי בית המשפט תמורת סכום כסף לא ידוע וכל ההפצות הנוספות של השיר זוכו (כולל תמלוגים) לשניהם.
קרצו הצהיר כי לא ידע שהקולות היו ברשות הציבור ושהוא לא הפר בכוונה את זכויות היוצרים של השניים.
נד ראגט מ-AllMusic אמר שהשיר .
לארי פליק מבילבורד כתב כי: .
טרוי ג'יי אוגוסטו מקאש בוקס ציין, .
דייב שולין מ-Gavin Report כינה את זה .
ג'ונתן ריגס מאיידולטור הגיב, .
אלן ג'ונס ממיוזיק ויק תיאר אותו בתור והוסיף שמדובר .
ג'יימס המילטון מ-RM Dance Update הכריז שמדובר .
ג'ון קילגו מ-The Network Forty ראה בזה .
צ'ארלס ארון מאנטרטיינמנט ויקלי ציין, .
ריצ'רד פאטון מ-Toledo Blade אמר שהשיר .
במאי הקולנוע והקליפים האנגלי, ג'וליאן טמפל, ביים את הווידאו קליפ הנלווה של "Return to Innocence", המתאר את חייו של גבר בהיפוך – החל במותו ועד לרגע לטבילתו כתינוק.
הקליפ שודר באופן תכוף ב-MTV אירופה וב-VIVA בגרמניה – מה שהופך אותו לאחד מהמצליחים ביותר של הפרויקט.
אזורהסמכהיחידות שהוסמכו/מכירותארצות הברית (RIAA)זהב500,000גרמניה (BVMI)זהב250,000^הממלכה המאוחדת (BPI)זהב400,000‡נורווגיה (IFPI Norway)זהב10,000*ניו זילנד (RMNZ)זהב5,000** נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
אזורתאריך יציאהפורמטחברת תקליטיםמקוראירופה4 בינואר 1994וירג'יןהממלכה המאוחדת17 בינואר 1994תקליט 7 אינץ' • תקליט 12 אינץ' • תקליטור • קלטת שמעיפן16 בפברואר 1994תקליטור מקסי-סינגלוירג'ין יפן7 בדצמבר 1994מינידיסק
"Revolution" הוא סינגל של להקת הרוק האנגלית הביטלס, שנכתב על ידי ג'ון לנון אך נזקף גם לזכותו של פול מקרטני.
שלוש גרסאות של השיר הוקלטו ויצאו ב-1968, כולן במהלך הקלטות ההכנה לאלבום The Beatles, המכונה גם "האלבום הלבן".
גרסה אחת היא בעיבוד איטי ובלוזי (Revolution 1) שנכלל באלבום, גרסה שנייה מאותו האלבום שהייתה קולאז' מופשט (תחת השם Revolution 9); וגרסת הארד רוק שהופצה בתור צד ב' של Hey Jude.
וידאו קליפ לשיר צולם על פי גרסת הסינגל.
בהשראת מחאות פוליטיות בתחילת 1968, מילות השיר של לנון הביעו הזדהות עם הצורך בשינוי חברתי אך הדגישו ספק לגבי האלימות שבהן דגלו כמה מחברי השמאל החדש.
למרות הסתייגויות חבריו ללהקה, ג'ון התעקש שהשיר ייכלל בסינגל הבא שלהם.
כשראה אור באוגוסט 1968, השיר נתפס על ידי השמאל הפוליטי כבגידה במטרתם וסימן לכך שהביטלס לא היו בקנה אחד עם גורמים רדיקליים של תרבות הנגד.
הסינגל הגיע למקום ה-12 במצעד הבילבורד הוט 100 בארצות הברית והיה בראש מצעד הסינגלים באוסטרליה ובניו זילנד.
השיר זכה לשבחים ממבקרי מוזיקה, במיוחד על עוצמת הביצוע וצליל הגיטרה.
ב-1987, היה זה שיר הביטלס הראשון שהוצמד לפרסומת בטלוויזיה, דבר שגרם לתביעה מצד חברי הלהקה שנותרו בחיים.
בתחילת 1968, התארגנו הפגנות רבות משתתפים כהתנגדות למלחמת וייטנאם, במיוחד בקרב סטודנטים באוניברסיטאות.
ההפגנות היו נפוצות ביותר בארצות הברית.
ב-17 במרס צעדו 25,000 מפגינים לשגרירות האמריקנית בכיכר גרוונר בלונדון והתעמתו עם המשטרה.
מחאות הנוגעות לנושאים פוליטיים אחרים הגיעו לחדשות, כמו מחאות בפולין נגד הממשלה הקומוניסטית, והתקוממויות באוניברסיטאות במאי 1968 בצרפת.
התקופה שיקפה את הפוליטיזציה המוגברת של תנועת הנוער של שנות ה-60 ואת עלייתה של אידאולוגיית השמאל החדש, בניגוד לאידאולוגיה ההיפית שעמדה מאחורי ילדי הפרחים בקיץ האהבה ב-1967.
בדרך כלל נמנעו הביטלס מלהביע את דעותיהם הפוליטיות במוזיקה שיצרו, ועד אז השיר TAXMAN היה היחיד שהצביע על השקפה פוליטית.
הלהקה נתפסה כמנהיגי תרבות הנגד, והייתה תחת לחץ מצד קבוצות לניניסטיות, טרוצקיסטיות ומאואיסטיות לתמוך באופן פעיל במטרה מהפכנית.
ההחלטה על כתיבת השיר התקבלה אצל לנון בזמן שהביטלס היו ברישיקש, הודו, שם תרגלו מדיטציה טרנסנדנטלית.
לנון אמר "חשבתי שהגיע הזמן שנדבר על זה, כמו שחשבתי שהגיע הזמן שנפסיק לא להגיב על מלחמת וייטנאם [בשנת 1966].
חשבתי על זה בגבעות בהודו".
לנון החל לכתוב את השיר בהודו וסיים אותו באנגליה במאי, בהשראת האירועים בצרפת.
בסביבות השבוע הרביעי של מאי 1968, הביטלס נפגשו בביתו של ג'ורג' הריסון להצגת טיוטות לקראת הקלטת האלבום הצפוי.
הביטלס החלו בהקלטות האלבום ב-30 במאי, החל ב-"Revolution 1" (שנקרא בפשטות "Revolution" בכמה הפעלות ראשונות).
במפגש הראשון, הם התרכזו בהקלטת רצועת הקצב הבסיסית.
טייק 18 נמשך 10:17, הרבה יותר מהטייקים המוקדמים יותר, והוא זה שנבחר עבור אובר-דאבינג שהוקלטו במהלך שני הסשנים הבאים.
הקלטה מלאה זו שוחררה רשמית רק ב-2018, כחלק ממהדורת ה-Super Deluxe של הביטלס במקביל ליום השנה החמישים לאלבום.
Revolution 1 מבוצע בסגנון בלוזי נינוח.
הקצב הבסיסי הוא 12 8 (או 4 4 בסגנון שמיניות סווינג), בסוף הפזמון האחרון בשיר יש שני ביטים נוספים, תוצאה של עריכה שגויה במהלך תהליך המיקס, שנותרה ללא תיקון לבקשת לנון.
לנון ביקש לחלק את ההקלטה הקיימת, שהייתה בת עשר דקות, לשני חלקים: חלק ראשון בסגנון ביטלסי רגיל וחלק שני של קולאז' סאונד אוונגרדי.
העבודה על Revolution 9 החלה תוך שימוש בשש הדקות האחרונות של הקלטה מספר 20 כנקודת התחלה.
אפקטים קוליים רבים הוקלטו במשך מספר פגישות כמעט אך ורק על ידי לנון ויוקו אונו, למרות שגם ג'ורג' האריסון סייע.
לנון רצה ש-Revolution 1 יופיע על הסינגל הבא של הביטלס, מקרטני והריסון טענו שהשיר איטי מדי לסינגל.
לנון התעקש, והחזרות לעיבוד מהיר יותר וקולני יותר החלו ב-9 ביולי.
עיתונאי המוזיקה איאן פורטנם כתב ב-2014 כי השיר, יחד עם Helter Skelter היו האבטיפוס למוזיקת מטאל.
השיר מתחיל בריף גיטרה חזק ולאורך כל השיר הגיטרות של לנון והאריסון בולטות מאוד.
עיוות הצליל הושג על ידי העברת צליל הגיטרה ישירות למערבל האותות.
טכנאי ההקלטות, אמריק, הסביר מאוחר יותר שניתוב האות דרך שני מגברים הביאה כמעט להתחממות יתר של הקונסולה.
לדבריו "אם הייתי מנהל האולפן ורואה את זה קורה, הייתי מפטר את עצמי".
אוברדאב לפסנתר חשמלי עליו ניגן ניקי הופקינס נוסף ב-11 ביולי.
למרות מאמצי לנון, Hey Jude של מקרטני, נבחר כצד A של הסינגל הבא של הלהקה.
לאחר שביקש לבסס מחדש את מנהיגותו בלהקה על פני מקרטני, לנון הסכים בעל כורחו להוריד את השיר לצד ב'.
הסינגל "Hey Jude"/"Revolution" ראה אור ב-26 באוגוסט 1968 בארצות הברית, וארבעה ימים לאחר מכן בבריטניה.
הסינגל היה ההפקה הראשונה של הלהקה ב-אפל רקורדס.
הסינגל היה אחד מארבעת התקליטים שנשלחו בקופסאות ארוזות במתנה, שסומנו "ארבעת הראשונים שלנו", למלכה אליזבת השנייה, לבני משפחת מלוכה אחרים, ולהרולד ווילסון, ראש ממשלת בריטניה.
הצילומים לקטעי וידאו קליפ של היי ג'וד ו-Revolution היו ב-4 בספטמבר 1968 בבימויו של מייקל לינדזי-הוג.
הופקו שני קליפים של השיר, עם הבדלי תאורה בלבד ושינויים מינוריים אחרים.
בעוד הקליפ היי ג'וד שודר לראשונה בתוכנית Frost של דייוויד פרוסט ביום ראשון, ברשת ITV, הקליפ Revolution שודר לראשונה בתוכנית BBC1 Top of the Pops ב-19 בספטמבר 1968.
בביקורת שלו על הסינגל, עבור Melody Maker, כריס וולץ' שיבח את צד א', אך דחה את Revolution כ"בלגן מטושטש שעדיף לשכוח".
דרק ג'ונסון מה- NME תיאר את Revolution כ"רוקנ'רול ללא בושה".
הוא סיכם בכך שאין ספק שהביטלס עדיין מובילים בענף כולו.
המגזין טיים הקדיש מאמר לדיון בשיר וזאת לראשונה בתולדותיו.
בשנת 2006, מגזין מוג'ו מיקם את Revolution במקום ה-16 ברשימת "101 שירי הביטלס הגדולים".
בפרשנות שלו למגזין, פיט שלי מלהקת הפאנק הבאזקוקס אמר כי מעולם לא שמע צלילי גיטרה כאלה לפני כן, והיה זה "רגע האאוריקה" שלו כשהחליט שהוא רוצה לנגן בלהקה.
הסינגל דורג במקום ה-13 ברשימה דומה שערך רולינג סטון ב-2010.
בתגובה לשיר ולפעילותם של לנון ואונו באמנות המיצג, השלטונות הבריטיים הסירו את ההגנה שהייתה לביטלס כאשר קיבלו את אות מסדר האימפריה הבריטית.
ב-18 באוקטובר, לנון ואונו נעצרו באשמת החזקת סמים; לנון טען כי הוזהר מפני הפשיטה וכי הסמים נשתלו על ידי השוטרים המעצרים מיחידת הסמים של לונדון.
גרסה נוספת ושימוש בפרסומת של נייקי
Revolution הופיע גם בתקליט אריך נגן שהיה אלבום אוסף אמריקני מ-1970 Hey Jude.
הייתה זו הפעם הראשונה שרצועה זו הייתה זמינה בסטריאו.
מיקס הסטריאו בוצע ב-5 בדצמבר 1969, בפיקוח ג'ורג' מרטין.
לאחר מכן השיר יצא גם באוסף הביטלס הכחול 1967–1970 וב- Past Masters.
השיר נכלל כרצועת הפתיחה של אוסף ה-iTunes של הביטלס מ-2012 Tomorrow Never Knows, אשר אתר הלהקה תיאר כאוסף של "שירי הרוק המשפיעים ביותר של הביטלס".
ב-1987 Revolution הפך להקלטת הביטלס הראשונה שקיבלה רישיון לשימוש בפרסומת בטלוויזיה.
נייקי שילמה 500,000 דולר עבור הזכות להשתמש בשיר למשך שנה אחת, כשהיא מחולקת בין החברות קפיטול רקורדס-EMI לבין בעלת הזכויות בשירים ATV Music Publishing (בבעלות מייקל ג'קסון).
פרסומות העושות שימוש בשיר החלו לשדר במארס 1987.
האריסון, מקרטני ורינגו סטאר, באמצעות קבוצת אפל, הגישו ביולי 1987 התנגדות לשימוש של חברת נייקי בשיר.
התביעה הוגשה לנייקי, סוכנות הפרסום שלה ולקפיטול-EMI Records.
קפיטול-EMI אמרו שהתביעה חסרת בסיס מכיוון שהם נתנו רישיון לשימוש בשיר ב"תמיכה ועידוד פעילים של יוקו אונו לנון, בעלת מניות ומנהלת של אפל".
אונו הביעה הסכמה כשהפרסומת ראתה אור, ואמרה שהיא "הופכת את המוזיקה של ג'ון לנגישה לדור חדש".
המעריצים זעמו על כך והתרעמו על מייקל ג'קסון ואונו על שאיפשרו ניצול מסחרי של עבודתם של הביטלס.
אונו אמרה שמקרטני הסכים לעסקה, טענה שמקרטני הכחישה.
האריסון הגיב בראיון למגזין Musician: ובכן, מנקודת המבט שלנו, אם זה יקרה, כל שיר של הביטלס יוכל לפרסם תחתונים לנשים ונקניקים.
אנחנו חייבים לעצור את זה כדי ליצור תקדים.
אחרת זה יהיה חופשי לכולם...
זה דבר אחד כשאתה מת, אבל אנחנו עדיין בסביבה!
אין להם שום כבוד לעובדה שכתבנו והקלטנו את השירים האלה, ואלו היו החיים שלנו.
מקרה זה ותביעות נוספות בהן היו מעורבים הביטלס ו-EMI נפסקו מחוץ לבית המשפט בנובמבר 1989, כשהתנאים נשמרו בחשאיות.
ג'ון לנון - קולות, גיטרה מובילה
פול מקרטני - גיטרה בס, אורגן המונד
ניקי הופקינס - פסנתר חשמלי
פרדי קלייטון, דרק ווטקינס - חצוצרות
ביל פוברי, פאואר, רקס מוריס, דון לנג - טרומבון
Revista familiei (רביסטה של המשפחה) הוא שבועון ישראלי ברומנית, אשר יוצא לאור החל משנת 1966. מייסד השבועון היה יוסיף אאורסקו (AURESCU), לשעבר גולדנברג או גולדמברג, עיתונאי יהודי-רומני, שעלה לישראל וניהל את כתב העת שייסד עד למותו.
המשיכו אחריו דראגוש ויואנה נרסלה.
האלבום Revolver (בתרגום: אקדח תופי) הוא אלבום האולפן השביעי של להקת הביטלס.
האלבום יצא לאור ב־5 באוגוסט 1966 ומסמן את המשך נסיונותיהם של חברי הלהקה בסגנונות מוזיקליים חדשים, גישות חדשות לעיבוד מוזיקלי, כלים וצלילים חדשים, לולאות צליל וצלילים מהופכים, ועוד.
הלהקה יצרה את האלבום לאחר טיולם בהודו באותה השנה, שם נחשפו לתרבות ההודית ולכלי נגינה הודיים דוגמת הסיטאר, שגיטריסט הלהקה ג'ורג' האריסון למד לנגן עליו, דבר שהשפיע מאוד על סגנון האלבום שלא היה דומה לשום דבר קודם שהלהקה יצרה.
האלבום זכה עם צאתו להצלחה רבה, וכבש את מצעדי המכירות בבריטניה, ארצות הברית ובמקומות רבים בעולם.
עטיפת האלבום עוצבה על ידי הבסיסט והצייר קלאוס פורמן, ידידם של חברי הלהקה מתקופתם בהמבורג, בתחילת שנות ה-60.
Revolver היה המשך למספר מגמות בולטות בעבודתה של הלהקה.
הראשונה הייתה המעבר מעיבודים והקלטות המבוססים בעיקר על נגינת ארבעת חברי הלהקה, לעיבודים מורכבים יותר, שהתבססו על נגינת כלי מיתר (Eleanor Rigby), קרן יער (For No One), חצוצרות (Got to Get You Into My Life), וכלים נוספים.
מגמה בולטת אחרת הייתה שימוש רב בקטעי מוזיקה מנוגנים לאחור, לולאות החוזרות על עצמן של צלילים, הקלטה דרך פילטרים ובדרכים ייחודיות, נגינה לאחור, וכדומה.
רוב האפקטים המיוחדים האלו שולבו בשירי הלהקה בעקבות העניין הרב שגילה מקרטני בטכניקות חדשות ושימוש בסרטי הקלטה, אך שימשו בעיקר בשירים שכתב לנון (כמו I'm Only Sleeping או Tomorrow Never Knows).
מגמה בולטת שלישית באלבום הייתה דומיננטיות הולכת וגוברת של מקרטני בתוך הלהקה, כשהולך ומתבלט ההבדל בסגנון ההלחנה בין לנון ומקרטני.
השיר "אלינור ריגבי", נכתב על ידי מקרטני והיה הראשון בסדרה של שירים סיפוריים של מקרטני, בהם עסק בסיפור חייהן העגום של דמויות בדיוניות.
עיבודו של השיר היה מהפכה בעיבוד שירי רוקנ'רול, כאשר כלל נגינת רביעיית כלי קשת ושירה בלבד.
מקרטני המשיך ותרם את השיר "For No One", המלווה וכולל קטע סולו של קרן יער בנגינת אלן סיוויל.
לנון שיבח מאוחר יותר את מילותיו של שיר זה, כפי שעשה גם ביחס ל"אלינור ריגבי".
תרומה חשובה נוספת של מקרטני לאלבום הייתה השיר "Got to Get You into My Life".
השיר נכתב, לפי עדותו של מקרטני, על גילוי המריחואנה בחייו.
עיבוד תפקידי כלי הנשיפה בשיר זה וההכלאה בין סגנון המזכיר תזמורות "ביג בנד" והפזמון במבנה בלוזי היו אחד ממקורות ההשראה למוזיקת הפאנקי שהתפתחה מאוחר יותר.
תרומה חשובה נוספת של מקרטני הייתה הבלדה "Here, There, and Everywhere", הגדושה מהלכים הרמוניים מעודנים ומבריקים.
שתי התרומות הנוספות של מקרטני היו השיר "Good Day Sunshine" ו-"Yellow Submarine", שנכתב כשיר ילדים והותאם למנעד הקולי של מבצעו, רינגו סטאר.
השיר "I'm Only Sleeping" היה תרומתו של לנון.
ראשיתו של סולו הגיטרה המנוגן לאחור בטעות של טכנאי, שהפך את סרט ההקלטה.
האריסון למד לנגן את תפקיד הגיטרה בסדר הפוך, כשמאוחר יותר הצטרף אליו גם מקרטני, ועם היפוך הסרט הושמעה נגינת הגיטרה בסדר תווים נכון, כשצלילי הגיטרה מהופכים.
לנון הסביר, מאוחר יותר, כי הרעיון עלה במוחו בטעות, כאשר היה תחת השפעת מריחואנה, אף כי בפועל כלל לא השתתף בהקלטה בה 'התגלה' האפקט.
לנון תרם שיר נוסף, "She Said She Said", העמוס נגינת גיטרות והוסיף אליהם את השירים "And Your Bird Can Sing" ו-"Dr.
כישרון ההמצאה של חברי הלהקה הגיע לשיאו דווקא בשיר הראשון מן האלבום שהוקלט, "Tomorrow Never Knows", של לנון.
השיר, ששמו בא לו ממשחק מילים טיפוסי של רינגו סטאר, התבסס במילותיו על "ספר המתים הטיבטי".
לנון ביקש לשמוע בשיר שירתם של עשרת אלפים נזירים טיבטיים ומקרטני וטכנאי ההקלטות ג'ף אמריק עמלו על יצירת האפקט באמצעות הקלטות של גיטרות הפוכות, קולות מהופכים ולולאות של צלילים.
שימוש ייחודי נעשה גם באופן הקלטת קולו של לנון, כך שיישמע מרוחק ומהדהד.
לשיר ולאווירתו הייתה השפעה ניכרת על המוזיקה הפסיכדלית בשנים הבאות.
האלבום סימן פריצה משמעותית ראשונה של ג'ורג' האריסון כמלחין, כאשר בפעם הראשונה זכה לשלב שלושה שירים מפרי עטו באלבום של הלהקה.
הביטלס בחרו לפתוח את האלבום בשיר "Taxman", בו תינה האריסון את העובדה שהכנסותיה של הלהקה מוסו בשיעור של 95 אחוזים ("אם חמישה אחוז נראה לך עלוב ודל - תגיד תודה שאני משאיר לך משהו בכלל").
השיר מאזכר ישירות את ראשי הממשלה ממפלגת השמרנים (אדוארד הית') והלייבור (הרולד וילסון).
סולו הגיטרה בשירו של האריסון - סולו המושמע גם בסיום השיר - מנוגן דווקא על ידי מקרטני.
האריסון תרם לאלבום גם את השיר "I Want to Tell You" ואת "Love You To", שלחנו מערבי, אך הוא מלווה בנגינת סיטאר.
שם האלבום, כמו שם האלבום שלפניו (Rubber Soul), הוא משחק מילים.
פירושו אקדח תופי וגם דבר־מה מסתובב, כגון התקליט כאשר הוא מנוגן.
חברי הלהקה התלבטו רבות לפני שנבחר השם לאלבום.
לפי ספרו של ברי מיילס, הכותרת המקורית שארבעת חברי ההרכב בחרו הייתה "Abracadabra", אך השם נגנז מכיוון שלהקה אחרת כבר השתמשה בו.
לנון הציע את השם "ארבע הצלעות של משולש הנצח", וסטאר הציע בבדיחות הדעת את השם "After Geography" כמשחק מילים על שם אלבומם של האבנים המתגלגלות "Aftermath", שיצא באותה תקופה.
הלהקה המשיכה להתחבט בין שמות רבים עד שבמהלך מסע ההופעות שלהם ליפן ביוני-יולי 1966 נבחר פה אחד השם "Revolver".
עטיפת האלבום עוצבה ואוירה על ידי הבסיסט והצייר הגרמני קלאוס פורמן, ידידם של הביטלס מתקופתם בהמבורג, גרמניה.
פורמן שילב אלמנטים של רישום וקולאז' עם תצלומים שצילם בעצמו ותצלומים שצילם הצלם רוברט ויטאקר (Robert Whitaker).
האלבום נחשב לאחד הגדולים בהיסטוריה של הרוק.
בשנת 1997, לפי סקר "המוזיקה של המילניום" שבוצע על ידי העיתון הבריטי הגרדיאן, נבחר כאלבום השלישי המוצלח ביותר בכל הזמנים.
בשנת 2001 בחר ערוץ המוזיקה VH-1 באלבום כטוב בכל הזמנים.
האלבום קיבל דירוג זהה בשנת 2002 מקוראי מגזין המוזיקה רולינג סטון.
כמו כן, ברשימת 500 האלבומים הגדולים בכל הזמנים קיבל האלבום את המקום השלישי, אחרי האלבומים "סרג'נט פפר" של הביטלס ו-"Pet Sounds" של להקת The Beach Boys.
האלבום כונה "נקודת השיא האישית של כל אחד מחברי הביטלס, שמתחברות יחדיו ליצירת אלבום מושלם".
ביחד עם "סרג'נט פפר" נחשב האלבום כמסמל את שיא תקופת היצירה של הביטלס.
בישראל נידפסו שני פוסטרים של להקת הפוסט פאנק סדרני הדשא גם עם חיקוי של ריוולבר.
כל השירים נכתבו על ידי ג'ון לנון ופול מקרטני, אלא אם צוין אחרת.
Rhizobium (בתעתיק לעברית: ריזוביום) הם סוג של חיידקים גראם-שליליים מקבעי חנקן השוכנים בקרקע.
הריזוביום מקיימים אנדוסימביוזה עם שורשי קטניות.
בתהליך שנקרא "תהליך הנודליזציה", החיידקים יוצרים מושבות בתוך פקעיות שעל השורשים וממירים חנקן אטמוספירי (N2) המצוי באוויר לאמוניה ומספקים לצמח ולאדמה תרכובות חנקן אורגניות זמינות.
כדוגמת גלוטמין ואספרגין וכן נגזרות אמוניה.
הצמח בתמורה מספק לחיידק תרכובות אורגניות תוצרי הפוטוסינתזה.
"Revolver" (בעברית: "אקדח תופי") הוא סינגל שהוקלט על ידי הזמרת-יוצרת האמריקאית מדונה, מתוך אלבומה, Celebration.
השיר יצא לאור ב-14 בדצמבר 2009, כסינגל השני והאחרון מתוך האלבום, על ידי חברת התקליטים האחים וורנר.
בדומה לשאר שיריה, גם שיר זה נכתב והופק על ידי מדונה ביחד עם מוזיקאים ופזמונאים נוספים.
השיר יצא על גבי שלושה פורמטים; הראשון הוא הורדה דיגיטלית, השני הוא על גבי תקליטור, והשלישי הוא על גבי תקליט.
בשיר משתתף הראפר האמריקאי ליל ויין.
מדינהתאריך יציאהפורמטחברת תקליטיםמקורבריטניה14 בדצמבר 2009הורדה דיגיטליתהאחים וורנראירופה29 בדצמבר 2009ארצות הבריתאוסטרליהאירופה22 בינואר 2010תקליטורארגנטינה5 בפברואר 2010ארצות הברית16 בפברואר 2010אירופה5 בפברואר 201012"ארצות הברית2 במרץ 2010
Revue des Études Juives (בתרגום מצרפתית: כתב עת למחקרי יהדות, בראשי תיבות: REJ) הוא מגזין מסוג רבעון צרפתי שנוסד בפריז ביולי 1880 על יד האגודה למחקרי יהדות ().
בתחילה הוא הוצא לאור בהנהלתו של איזידור לב, ואחרי מותו ב-1892 על ידי ישראל לוי.
כתב העת המשיך בדרך של חכמת ישראל, והוא מוקדש למחקר מדעי ולפרסום טקסטים שלא הודפסו קודם לכן בתחום היהדות.
כתב העת מסודר לפי כרכים.
שניים מהם מכילים את המאמרים של אותה שנה.
כל אחד מכרכים אלה כולל שתי חוברות.
כמעט בכל אחת מהחוברות יש גם חלק ביבליוגרפי המוקדש למחקרים עדכניים על התרבות היהודית.
התורמים לכתב העת הם בני לאומים שונים ומשתייכים לאוניברסיטאות או מכוני מחקר שונים כמו המרכז הלאומי למחקר מדעי (Centre national de la recherche scientifique).
בין התורמים הראשונים ל-REJ היו וילהלם באכר, הרטוויג ויוסף דרנבורג, איזידור לב, צדוק כהן, דוד קאופמן, שמואל אברהם פוזננסקי, יצחק ברוידה, אברהם אפשטיין.
המחבר הפורה מבין אלה היה איזידור לב (Isidore Loeb), שבנוסף לסקירות הביבליוגרפיות שלו, העשיר את כתב העת במספר אב של טקסטים בנושאים שונים.
עניין רב יש בסדרת מאמרים מאת יוסף דרנבורג בנושאי המקרא וסדרה על ספרות רבנית.
עניין רב יש גם בסדרה מחקרי מקרא (Recherches bibliques) מאת יוסף הלוי וכן בסדרת מאמרים על ארכאולוגיה מקראית הכוללים גם טקסטים אשוריים בהם יש תכתובת בין מנהיגים מזרחיים והמלכים המצריים אמנחותפ השלישי ואחנתון.
אחרי ישראל לוי נערך כתב העת על ידי מוריס ליבר , ז'וליאן וייל , ז'ורז' ויידה, ז'ראר נהון, שארל טואטי, ז'ילבר דהן וסימון קלוד מימוני .
כיום עורכים אותו ג'וזה קוסטה, ז'אן-פייר רוטשילד ופיטר נהון.
Rhinoplasty (בעברית: ניתוח אף) הוא מיני-אלבום של פריימוס.
הוא יצא לאור ב-11 באוגוסט 1998 על ידי אינטרסקופ רקורדס ובו קאברים לשירים של אמנים כמו סטנלי קלארק, מטאליקה וג'רי ריד.
התקליטור כולל גם תקליטור אינטראקטיבי שבתוכו יש סרטון סטופ מושן מחימר של השיר "The Devil Went Down to Georgia".
המהדורה המחודשת של הוויניל לשנת 2018 כוללת את "The Devil Went Down to Georgia" כשיר השמיני.
הגרסה החיה של "Tommy the Cat" מבוצעת עם "The Awakening" באמצע.
השיר המקורי היה של The Reddings מאלבומם "The Awakening" משנת 1980, וכבר בוצע בעבר על ידי לס קלייפול ו"המקרל הקדוש" באלבומם "Highball with the Devil".
אומנות הכריכה מציגה דמות מחרסית המפוסלת על ידי קלייפול, יחד עם אותיות קאטאקאנה יפניות בקצה הימני, הנקראות "ネセソトナニツキノハ", או "Nesesotonanitsukinoha".
בסקירתו ל-AllMusic מתאר סטיבן תומאס ארלוויין את המיני-אלבום כ"אוצר קטן נוסף למעריצים".
הוא מציין כי "הלהקה לא בחרה קאברים מפתיעים" אלא "מפצה על כך בהופעות נהדרות" ו"עיבודים מדהימים שלעיתים קרובות הם בלתי צפויים", והגיע למסקנה ש"זה לא מאכזב".
Rhapsody Originals הוא המיני-אלבום השני של הזמרת-יוצרת האמריקאית טיילור סוויפט.
המיני-אלבום יצא לאור בנובמבר 2007, על ידי חברת התקליטים ביג משין רקורדס, בסמוך לצאת המיני-אלבום השני שלה, The Taylor Swift Holiday Collection.
המיני-אלבום יצא בחסות החברה רפסודי, ששינתה את שמה לנאפסטר.
המיני-אלבום כולל בתוכו ארבע גרסאות אקוסטיות של הסינגלים הראשונים שלה.
כשהייתה בת אחת-עשרה, היא ומשפחתה בקרו בפעם הראשונה בנאשוויל, טנסי, בניסיון להשיג חוזה הקלטה, אך ללא הצלחה.
חברות התקליטים לא התעניינו בה משום שהייתה צעירה מדי.
סוויפט אמרה מאוחר יותר בנוגע לחברות התקליטים שדחו אותה.
מתוך האלבום, הוציאה חמישה סינגלים, אשר ארבעה מתוכם נכללו במיני-אלבום הזה.
המיני-אלבום הוקלט מחדש בצורה של אלבום הופעה, היות שסוויפט הקליטה את רצועות האלבום בשידור חי בגרסאות אקוסטיות.
הרצועה הראשונה "Tim McGraw" היא סינגל הבכורה של סוויפט.
הרצועה השנייה "Teardrops on My Guitar" היא הסינגל השני של סוויפט, והיא קוצרה מהגרסה המקורית.
הרצועה השלישית "Our Song" היא הסינגל השלישי של סוויפט, וגם היא קוצרה מהגרסה המקורית.
הרצועה הרביעית והאחרונה "Should've Said No" היא הסינגל החמישי של סוויפט, תוך שאורכה הוגדל מזה המקורי.
בנוסף לכך, החליטה סוויפט שלא להקליט את "Picture to Burn" עבור המיני-אלבום, אף על פי שהוא יצא כסינגל מ-Taylor Swift.
אזורתאריך יציאהפורמטחברת תקליטיםמקורכלל העולםנובמבר 2007תקליטור • הורדה דיגיטליתביג משין
"Rewrite the Stars" (בעברית: "לכתוב מחדש את הכוכבים") הוא שיר שבוצע על ידי זאק אפרון וזנדאיה עבור הסרט "האמן הגדול מכולם" (2017).
הוא יצא לאור ב-17 בנובמבר 2017 על ידי חברת התקליטים אטלנטיק רקורדס כסינגל השני מתוך The Greatest Showman: Original Motion Picture Soundtrack.
באוסטרליה, "Rewrite the Stars" נשלח לרדיו ב-20 ביולי 2018. השיר עוקב אחר דמותו של אפרון, פיליפ, ודמותה של זנדאיה, אן, ועוסק בכך שהשניים צריכים להיות יחד, על אף השוני ביניהם.
על פי כתבה שפורסמה באתר Sheetmusicdirect.com, "Rewrite the Stars" בעל קצב מהיר של 125 פעימות בדקה.
השיר בעל קצב עקבי, ונכתב בסולם סי מז'ור.
לאורך כל השיר, טווח הקול של אפרון משתרע מהצליל הנמוך של E♭3 ועד הצליל הגבוה של B♭4, והטווח הקולי של זנדאיה משתרע מהצליל הנמוך של E♭3 ועד הצליל הגבוה של E♭5.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-655 מיליון השמעות.
"Rewrite the Stars" זכה לשבחים ביקורתיים רבים ברחבי העולם.
סם דמשנאס מ-GayTimes כינה את השיר כ"דואט מהמם, בעל רומנטיקה מותאמת לחלוטין", ומייקל אורדונה מלוס אנג'לס טיימס כינה את השיר כ"דואט בולט" וכ"דואט קריוקי".
עם זאת, אמילי יושידה מ-Vulture תיארה את השיר כ"כזה המזכיר את ג'ייסון דירולו בשנת 2012".
שנהפרסקטגוריהתוצאהמקור2018פרסי בחירת הנוערשיתוף הפעולה הנבחר
מקוםתאריםמכירות אוסטרליה (ARIA) פלטינה 2× 140,000 ארצות הברית (RIAA) פלטינה 2× 2,000,000 הממלכה המאוחדת (BPI) פלטינה 2× 1,200,000 קנדה (Music Canada) זהב 40,000 מכירות + הזרמת מדיה בלבד